31 मार्च तक लंबित कार्यों को पूरा करें अधिकारी: कलेक्टर
कलेक्टरडॉ. एसपी सिंह ने कहा कि अधिकारी विकास योजनाओं से संबंधित विभागीय लक्ष्य को पूर्ण करने के लिए संवेदनशील होकर काम करेंगे, तो तय समय में लक्ष्य पूरा होगा। कलेक्टर सोमवार को मिनी सचिवालय सभागार में पेयजल, मौसमी बीमारी एवं कुपोषण निवारण संबंधी बैठक में अधिकारियों को संबोधित कर रहे थे। उन्होंने कहा कि सभी विभाग 31 मार्च तक वित्तीय वर्ष पूर्ण होने से लक्ष्य प्रगति की समीक्षा करते हुए कार्ययोजना तैयार कर लंबित कार्यों को पूरा करें। गर्मी के मद्देनजर सूखाग्रस्त गांवों में टैंकर से पानी सप्लाई व्यवस्था सुुनिश्चित करने सहित गांवों में हैंडपंप मरम्मत के कार्य भी पूर्ण करने के निर्देश दिए। इस पर संबंधित विभाग के अधिकारियों ने टैंकर द्वारा पेयजल व्यवस्था सुनिश्चित करने की सहमति देते हुए बताया कि रामनगर नाले की लाइन को डायवर्ट कर दिया गया है। हैंडपंप मरम्मत का काम जारी है।
बैठक में संपर्क पोर्टल के जिला प्रभारी चेतन कुमार ने बताया कि विभागीय अधिकारियों द्वारा नियमित माॅनिटरिंग की जानी चाहिए। पोर्टल पर नगर परिषद के 16, जन स्वास्थ्य अभियांत्रिकी विभाग के 9, ग्रामीण विकास विभाग के 29, सिंचाई विभाग के 16, महिला एवं बाल विकास विभाग के 21 प्रकरण 2 माह से अधिक समय से लंबित हैं, जिनका प्राथमिकता से निस्तारण किया जाना चाहिए। एसीपी महेंद्रपाल ने बताया कि नगर परिषद की ओर से पेंशन सीडिंग के कार्य की गति धीमी है। चिकित्सा एवं स्वास्थ्य विभाग के अधिकारियों ने बताया कि जिले में मौसमी बीमारियों को लेकर पुख्ता प्रबंध किए गए हैं। मलेरिया डेंगू का कोई रोगी चिह्नित नहीं हुआ है। कलेक्टर ने कहा कि जिले में पेंशन राशन वितरण की प्रणाली में किसी भी प्रकार की कोताही हो। साथ ही महात्मा गांधी नरेगा योजना के तहत काम की आवश्यकता होने पर कार्य दिलवाना सुनिश्चित किया जाए। उन्होंने जल स्वावलंबन अभियान के तहत नोडल विभागों से कार्य प्रारंभ करने की जानकारी भी ली। इस मौके पर जिले में पाॅलीथिन पर कार्रवाई, पं. दीनदयाल उपाध्याय जनकल्याण पंचायत शिविरों में अधिकाधिक लोगों को लाभ देने आदि पर चर्चा कर संबंधित विभागों को निर्देश दिए गए। बैठक में एडीएम वासुदेव मालावत, जिला परिषद सीईओ रामजीवन मीणा, एसीईओ अशोक पुरूसवानी, डीएसओ शंकर लाल समेत विभिन्न विभागों के अधिकारी मौजूद थे।
बारां. आवश्यक सेवाओं को लेकर जिला स्तरीय अधिकारियों की की बैठक लेते कलेक्टर एसपी सिंह।
hin_Deva hin_Deva hin_Deva awa_Deva